钦定古今图书集成/明伦汇编/氏族典/第312卷 > 程元凤
## 钦定古今图书集成/明伦汇编/氏族典/第312卷 > 程元凤

按《宋史程元凤传》：“元凤字申甫，徽州人。绍定元年进
士，调江陵府教授。端平元年，差江西转运司干办公
事。丁母忧。淳祐元年，迁礼、兵二部架阁，以父老不忍
去侧，改国子录。父忧，服阕，迁太学博士，改宗学博士。
六年，进秘书丞。七年，迁著作郎。丐外，知饶州，进江、淮、
荆、浙、福建、广南都大提点坑冶，迁右曹郎官，寻拜监”
察御史。十二年，拜右正言，升殿中侍御史。宝祐元年，
迁侍御史，进尚书吏部侍郎。三年，力求补外，特授端
明殿学士、同签书枢密院事，进参知政事，寻进拜右
丞相，封新安郡公。会丁大全谋夺相位，元凤力辞，授
观文殿大学士、判福州、福建安抚使，又力辞，提举洞
霄宫。度宗即位，进少保。三年，拜少傅、右丞相，进封吉
国公。四年，以观文殿大学士致仕，卒。